30 दिन में 14 करोड़ रु. वसूलेगा निगम
निगम को 30 दिन में 14 करोड़ रुपए संपत्ति और जलकर वसूलना है। इसके लिए बुधवार को राजस्व विभाग की समीक्षा बैठक हुई।
इसमें प्रभारी निगम आयुक्त ईश्वरसिंह चंदेली ने क्रम से सहायक राजस्व निरीक्षकों द्वारा की गई वसूली की समीक्षा की। कम वसूली होने पर चार सहायक राजस्व निरीक्षकों को नोटिस देने के निर्देश दिए। निगम को कुल 21 करोड़ रुपए की वसूली कराना था। इसमें से अब तक केवल 7 करोड़ रुपए ही वसूल हुए। शेष 14 करोड़ रुपए अब 31 मार्च तक वसूलना है। इसके लिए प्रत्येक सहायक राजस्व निरीक्षक को 50 प्रतिशत वसूली का लक्ष्य दिया है। अब तक कुल राजस्व वसूली 33 प्रतिशत हुई। 31 मार्च तक 65 प्रतिशत से अधिक राजस्व वसूली करना आवश्यक है। बैठक में सहायक आयुक्त तनुजा मालवीया, कार्यालय अधीक्षक अखिलेश डोंगरे, राजस्व अधिकारी रामचरण खरे, बाजार अधिकारी संजय गीते शामिल हुए।
बुधवार को निगत सभागृह में राजस्व वसूली के लिए समीक्षा करते प्रभारी आयुक्त।
राजस्व विभाग की समीक्षा
hin_Deva hin_Deva hin_Deva hin_Deva hin_Deva